**Komentár k návrhu zmeny rozpočtu zo dňa 26.07.2018 TS Námestovo na rok 2018.**

Kapitola 04.5.1. Cestná doprava:

* Nákup posypového materiálu, bahenných košov – kanalizačné šachty, PHM – zimná nafta,
* Presun zamestnancov z iných kapitol a príslušné navýšenie miezd

Kapitola 05.1.0. Nakladanie s odpadmi:

* Spresnenie výdavkov na túto kapitolu podľa vývoja za predchádzajúce 2 roky presun z časti služby za uloženie a likvidáciu odpadu na čistenie MK, VP a na podporu a rozvoj separovaného zberu.

Kapitola 06.2.0. Rozvoj obcí:

* Pôvodne nerozpočtovaná oprava plota na štadióne MŠK Námestovo – nákup stavebného materiálu, presun pracovníkov z iného stredísk a tým vzniklo navýšenie mzdových výdavkov.
* Oprava schodov na sídlisku Brehy a nové zábradlie.
* Výmena zábradlia pri kostole za nové, vrátane výkopových práce, betónovania, zvárania a maľovania, údržba verejnej zelene v širšom okolí kostola.
* Vyrovnanie a valcovanie parkoviska na nábreží.
* Vzhľadom na väčšie množstvo dažďových zrážok zvýšený počet kosení zelených plôch v meste vrátane areálov ZŠ a MŠ. /Napr. 11 krát amfiteáter./
* Kosenie areálu MŠK v Námestove, chodník na Slanickú osadu, okolie miestnej komunikácie Vojenské.
* Oprava mobiliáru po kultúrnych akciách na nábreží.

Kapitola 06.4.0. Verejné osvetlenie:

* Nákup stožiarov verejného osvetlenia – oprava zničeného osvetlenia na nábreží.
* Výmena nefunkčných letkových svietidiel.

Kapitola 08.3.0. Vysielacie a vydavateľské služby:

* Pôvodne rozpočtovaná výmena siete mestského rozhlasu nebude sa realizovať v roku 2018 a preto boli nakúpené tlakové reproduktory na výmenu za poškodené.

Kapitola 08.4.0. Náboženské a iné spoločenské služby:

* Pôvodne rozpočtovaná údržba mestskej kaplnky na cintoríne nebude v tomto roku realizovaná z dôvodu sanácie zavlhnutého muriva.
* Z uvedeného dôvodu v tejto kapitole bola riešená oprava spodného plotu cintorína.

V Námestove dňa 23.08.2018

Za TS Námestovo

PhDr. Martin Miklušičák

riaditeľ